Alex Telles

Alex Nicolao Telles (sündinud 15. detsembril 1992 Caxias do Sulis) on Brasiilia jalgpallur, kes mängib vasakkaitsjana Brasiilia kõrgliigaklubis Botafogo.

Ta alustas klubikarjääri kodulinna klubis Esporte Clube Juventude, millega liitus 2007. aastal. 2011. aastal debüteeris ta klubi põhimeeskonnas. 2013. aastal liitus ta Brasiilia kõrgliigaklubiga Grêmio Foot-Ball Porto Alegrense. 2013. aasta Brasiilia kõrgliiga hooaeg oli Tellesi läbimurdehooajaks, kui ta valiti liiga sümboolsesse koosseisu.

2014. aasta jaanuaris liitus ta Türgi kõrgliigaklubiga Galatasaray ning aitas samal hooajal klubil tulla Türgi meistriks. Hooajal 2015–16 mängis ta laenul Itaalia kõrgliigaklubis Milano Internazionale.

2016. aasta juulis sõlmis Telles lepingu Portugali kõrgliigaklubis FC Porto. Üleminekusumma oli 6,5 miljonit eurot. Hooaegadel 2017–18 ja 2019–2020 tuli ta Portoga Portugali meistriks. Hooaegadel 2018–2019 ja 2019–2020 valiti ta Portugali kõrgliiga hooaja sümboolsesse koosseisu ning 2018. aastal Porto aasta mängijaks.

2020. aasta oktoobris sõlmis Telles lepingu Inglismaa kõrgliigaklubiga Manchester United."Man United sign Telles from Porto for £15.4m". Skysports.com. Sky Sports. 5.10.2020. Vaadatud 6.10.2020 2022. aasta augustis läks ta üheks hooajaks laenule Sevillasse.

Suvel 2023 liitus Telles ligi 5 miljoni euro eest Saudi Araabia kõrgliigaklubiga Al Nassr.

2024. aasta septembris naasis ta Brasiilia kõrgliigasse, kui sõlmis kaheaastase lepingu Botafogoga.

Debüüdi Brasiilia jalgpallikoondises tegi Telles 23. märtsil 2019 sõprusmängus Panama vastu. Ta kuulus Brasiilia koondisse 2022. aasta maailmameistrivõistlustel.

 Saavutused 
Juventude
Copa FGF: 2011, 2012
Galatasaray
Süper Lig: 2014–15
Türgi karikas: 2013–14, 2014–15
Türgi superkarikas: 2015
Porto
Primeira Liga: 2017–18, 2019–20
Supertaça Cândido de Oliveira: 2018
Sevilla
UEFA Euroopa Liiga: 2022–23
Al Nassr
Araabia klubide meistrivõistlused: 2023

 Viited 

Kategooria:Brasiilia jalgpallurid
Kategooria:Grêmio Foot-Ball Porto Alegrense mängijad
Kategooria:Galatasaray SK mängijad
Kategooria:Milano Internazionale mängijad
Kategooria:FC Porto mängijad
Kategooria:Manchester United FC mängijad
Kategooria:Sevilla FC mängijad
Kategooria:Botafogo de Futebol e Regatase mängijad
Kategooria:Campeonato Brasileiro Série A mängijad
Kategooria:Süper Ligi mängijad
Kategooria:Serie A mängijad
Kategooria:Primeira Liga mängijad
Kategooria:Premier League'i mängijad
Kategooria:La Liga mängijad
Kategooria:Sündinud 1992